	See dokument on ravimi Twinrix Adult heakskiidetud ravimiteave, milles kuvatakse märgituna pärast eelmist menetlust tehtud muudatused, mis mõjutavad ravimiteavet (EMEA/H/C/000112/WS2594/G).

Lisateave on Euroopa Ravimiameti veebilehel:
https://www.ema.europa.eu/en/medicines/human/EPAR/twinrix-adult

























I LISA 

RAVIMI OMADUSTE KOKKUVÕTE 


1.	RAVIMPREPARAADI NIMETUS 

Twinrix Adult, süstesuspensioon süstlis
A-hepatiit (inaktiveeritud) ja B-hepatiit (rDNA) vaktsiin (HAB), (adsorbeeritud)


2.	KVALITATIIVNE JA KVANTITATIIVNE KOOSTIS 

1 annus (1 ml) sisaldab:

A-hepatiit viirus (inaktiveeritud) 1,2 								720 ELISA ühikut
B-hepatiit viiruse pinnaantigeen 3,4	20 mikrogrammi

1Produtseeritud inimese diploidsetel rakkudel (MRC-5)
2Adsorbeeritud alumiiniumhüdroksiidile, hüdreeritud	0,05 milligrammi Al3+
3Produtseeritud rekombinantse DNA tehnoloogia abil pärmirakkude kultuuril (Saccharomyces cerevisiae)
4Adsorbeeritud alumiiniumfosfaadile	0,4 milligrammi Al3+

Vaktsiin võib sisaldada tootmisprotsessi käigus kasutatava neomütsiini jääke (vt lõik 4.3).

Abiainete täielik loetelu vt lõik 6.1.


3.	RAVIMVORM 

Süstesuspensioon.
Hägune valge suspensioon.


4.	KLIINILISED ANDMED 

4.1	Näidustused 

A-hepatiidi ja B-hepatiidi vastane aktiivne immuniseerimine täiskasvanutel ja noorukitel alates 16. eluaastast, kellel on nii A-hepatiiti kui B-hepatiiti nakatumise oht ja kes ei ole immuunsed.

4.2	Annustamine ja manustamisviis 

Annustamine 

- Annus

1 ml annus on ettenähtud täiskasvanutele ning noortele alates 16. eluaastast.

- Esmane vaktsineerimine

Standardne esmane vaktsinatsioon vaktsiiniga Twinrix Adult koosneb kolmest annusest. Esimene määratakse valitud ajal, teine annus kuu aega hiljem ja kolmas annus 6 kuud pärast esimest annust. 

Erandjuhtudel, kui reis toimub ühe kuu jooksul pärast vaktsineerimise alustamist või hiljem, kuid ei ole piisavalt aega standardseks 0., 1. ja 6. kuu vaktsinatsiooniks, võib täiskasvanutele manustada kolm lihasesisest süsti päevadel 0, 7 ja 21. Selle plaani kasutamisel soovitatakse neljas annus manustada 12 kuud pärast esimest annust.

Ettenähtud plaani tuleb järgida. Alustatud esmane vaktsinatsioon tuleb lõpule viia sama vaktsiiniga.

- Korduv annus

Pikaajalised andmed antikehade persisteerimise kohta pärast vaktsineerimist Twinrix Adult vaktsiiniga on olemas kuni 20 aasta kohta (vt lõik 5.1). Pärast esmast vaktsineerimist kombineeritud vaktsiiniga määratud anti‑HBs ja anti‑HAV antikehade tiitrid on samades piirides kui pärast monovalentsete vaktsiinidega vaktsineerimist. Seetõttu võivad üldised juhised korduvaks vaktsineerimiseks tugineda kogemusele monovalentsete vaktsiinidega. 

B-hepatiit

Ei ole kindlaks tehtud vajadust B-hepatiidi vastase korduva vaktsineerimise järele tervetel isikutel, kes on saanud täieliku esmase vaktsinatsioonikuuri; ent mõned ametlikud vaktsinatsiooniprogrammid soovitavad B-hepatiidi vaktsiini korduva annuse manustamist ja seda tuleb respekteerida. 

Antikehade tiitrid riskigrupi isikutel (nt hemodialüüsi saavad või immuunpuudulikkusega patsiendid) peavad olema tavalistes vahemikes (kaitsev tiiter ≥10 RÜ/l). 

A-hepatiit

Siiani ei ole täielikult selge, kas A-hepatiidi vaktsineerimisele reageerinud immuunkompetentsed isikud, kellel puuduvad määratavad antikehad, kuid kes võivad olla kindlustatud immunoloogilise mäluga, vajavad kaitseks toetavaid annuseid. Korduva vaktsineerimise juhised põhinevad eeldusel, et kaitseks on vajalik minimaalne antikehade tase organismis.

Situatsioonides, kus on soovitav nii A-hepatiidi kui B-hepatiidi vastane korduv vaktsineerimine, võib manustada vaktsiini Twinrix Adult. Teise võimalusena võib isikutel, kes on esmase vaktsinatsiooni saanud vaktsiiniga Twinrix Adult, korduvaks vaktsineerimiseks kasutada monovalentseid vaktsiine. 

Manustamisviis 

Twinrix Adult on intramuskulaarseks süstimiseks, soovitavalt deltalihase piirkonda. 

Eriolukorras võib trombotsütopeeniaga või hüübimishäiretega patsientidele manustada vaktsiini ka subkutaanselt. Siiski võib sellise manustamisviisi korral immuunvastus jääda optimaalsest väiksemaks (vt lõik 4.4).

4.3	Vastunäidustused 

Ülitundlikkus vaktsiini toimeainete või lõigus 6.1 loetletud mis tahes abiaine või neomütsiini suhtes.

Ülitundlikkusreaktsioon pärast varasemat A-hepatiidi ja/või B-hepatiidi vaktsiini manustamist.

Twinrix Adult vaktsiini manustamise peab edasi lükkama ägeda kõrge palavikuga kulgeva haiguse korral.

4.4	Hoiatused ja ettevaatusabinõud kasutamisel 

Sünkoop (minestamine) võib tekkida pärast või isegi enne ükskõik missugust vaktsineerimist, eriti noorukitel, psühhogeense reaktsioonina nõelatorkele. Sellega võivad kaasneda mitmed neuroloogilised nähud, näiteks mööduvad nägemishäired, paresteesiad ja toonilis-kloonilised jäsemeliigutused taastumise ajal. Oluline on rakendada ettevaatusabinõusid minestamisest tingitud vigastuste vältimiseks.

On võimalik, et isikud on vaktsineerimise ajal juba A-hepatiidi või B-hepatiidi inkubatsiooniperioodis. Ei ole teada, kas neil juhtudel hoiab Twinrix Adult ära haigestumise. 

Vaktsiin ei hoia ära nakatumist teistesse maksainfektsioonidesse nagu C-hepatiit ja E-hepatiit ning teiste patogeenide poolt põhjustatud infektsioonidesse. 

Twinrix Adult ei ole näidustatud nakatumisvõimaluse järgseks profülaktikaks (nt pärast süstlanõela torget). 

Vaktsiini ei ole testitud alanenud immuunsusega patsientidel. Hemodialüüsi patsientidel ning alanenud immuunsusega isikutel ei pruugi pärast esmast immunisatsiooni tekkida adekvaatsed anti‑HAV ja anti‑HBs antikehade tiitrid ning neil patsientidel võib osutuda vajalikuks vaktsiini täiendavate annuste manustamine.

On leitud, et rasvumine (defineeritud kui KMI ≥ 30 kg/m2) vähendab immuunvastust A‑hepatiidi vastastele vaktsiinidele. On täheldatud, et mitmed tegurid vähendavad immuunvastust B-hepatiidi vaktsiinidele. Nendeks teguriteks on kõrgem eluiga, meessugu, ülekaal, suitsetamine, manustamistee ja mõned kroonilised haigused. Nendel patsientidel, kellel ei pruugi tekkida seroprotektsiooni pärast täielikku vaktsinatsioonikuuri Twinrix Adult vaktsiiniga, tuleb kaaluda seroloogiliste testide tegemist. Isikutele, kellel ei teki immuunvastust või kellel see on optimaalsest väiksem, tuleb kaaluda lisaannuste manustamist.

Nagu kõigi süstitavate vaktsiinide puhul, peab vastav meditsiiniline ravi ja järelevalve olema alati kergesti kättesaadav harvadeks anafülaktilise reaktsiooni juhtudeks, mis võivad järgneda vaktsiini manustamisele.

Kuna nahasisesel süstimisel või intramuskulaarsel süstimisel tuharalihasesse võib vastus vaktsiinile jääda optimaalsest väiksemaks, peaks neid manustamise viise vältima. Siiski võib Twinrix Adult vaktsiini manustada subkutaanselt trombotsütopeeniaga või hüübimishäiretega patsientidele, kellel võib lihasesisese süste tagajärjel tekkida veritsus (vt lõik 4.2). 

Twinrix Adult vaktsiini ei tohi mingil juhul manustada veeni.

Nagu iga vaktsiini puhul, ei pruugi kõigil vaktsineeritutel kujuneda kaitsvat immuunvastust.

See ravim sisaldab vähem kui 1 mmol (23 mg) naatriumi annuses, see tähendab on põhimõtteliselt „naatriumivaba“.

Jälgitavus
Bioloogiliste ravimpreparaatide jälgitavuse parandamiseks tuleb manustatava ravimi nimi ja partii number selgelt dokumenteerida.

4.5	Koostoimed teiste ravimitega ja muud koostoimed 

Puuduvad andmed Twinrix Adult vaktsiini samaaegse kasutamise kohta spetsiifiliste A-hepatiidi või B-hepatiidi immuunglobuliinidega. Monovalentse A-hepatiidi ja B-hepatiidi vaktsiini samaaegsel manustamisel spetsiifiliste immuunglobuliinidega ei leitud toimet serokonversioonile, kuigi võivad tekkida madalamad antikehade tiitrid. 

Twinrix Adult vaktsiini ning teiste vaktsiinide samaaegset manustamist ei ole spetsiaalselt uuritud, kuid on leitud, et koostoimeid ei teki, kui sellisel juhul kasutatakse erinevaid süstlaid ning süstekohti. 

Immuunsupressiivset ravi saavatel või immuunpuudulikkusega patsientidel ei pruugi kujuneda piisavat immuunvastust.

4.6	Fertiilsus, rasedus ja imetamine 

Rasedus 

Twinrix Adult toimet embrüonaalsele/lootelisele, perinataalsele ja postnataalsele elulemusele ning arengule on hinnatud rottide uuringus. Nimetatud uuringus ei täheldatud otseseid ega kaudseid kahjulikke toimeid viljakusele, tiinusele, embrüonaalsele/lootelisele arengule, poegimisele ega postnataalsele arengule.

Twinrix Adult toimet embrüonaalsele/lootelisele, perinataalsele ja postnataalsele elulemusele ning arengule ei ole kliinilistes uuringutes prospektiivselt hinnatud.

Vähese arvu vaktsineeritud naiste raseduse kulgemise ja tulemuste andmed ei näita, et Twinrix Adult'il võiks olla kahjulik toime rasedusele või loote/vastsündinu tervisele. Ehkki ei ole alust arvata, et rekombinantsel B-hepatiidi viiruse pinnaantigeenil võiks olla kahjulik toime rasedusele või lootele, on siiski soovitatav vaktsineerimine kuni sünnituseni edasi lükata, välja arvatud juhul, kui naist on kiiresti vaja B-hepatiidi viiruse põhjustatud nakkuse eest kaitsta.

Imetamine 

Ei ole teada, kas Twinrix Adult eritub rinnapiima. Twinrix Adult vaktsiini eritumist rinnapiima ei ole loomkatsetes uuritud. Enne otsustamist, kas jätkata Twinrix Adult vaktsiini manustamise ajal imetamist või rinnaga toitmine selleks ajaks katkestada, peab kaaluma imetamisest tulenevat kasu lapsele ja Twinrix Adult vaktsiini oodatavat kasu emale.

4.7	Toime reaktsioonikiirusele 

Twinrix Adult ei oma märkimisväärset toimet autojuhtimise ja masinate käsitsemise võimele. 

4.8	Kõrvaltoimed 

Ohutusprofiili kokkuvõte

Järgnevalt toodud ohutusprofiil põhineb rohkem kui 6000 isiku, kellele manustati vaktsiini vastavalt standardsele 0, 1, 6 kuu skeemile (n=5683) või kiirendatud 0, 7, 21 päeva skeemile (n=320), andmete kogutud analüüsil. Kõige sagedamini teatatud kõrvaltoimed Twinrix Adult manustamisel standardse 0, 1, 6 kuu skeemi järgi on valu ja punetus, mis esinevad annuse kohta sagedusel vastavalt 37,6% ja 17,0%. 

Kahes kliinilises uuringus, kus Twinrix Adult´i manustati vastavalt 0, 7, 21 päeva skeemile, teatati üldistest ja lokaalsetest kõrvalnähtudest sarnaselt toodud esinemissagedustele. 
Pärast neljanda annuse manustamist 12. kuul oli süsteemsete ja lokaalsete kõrvaltoimete esinemissagedus võrreldav kõrvaltoimetega, mida täheldati pärast vaktsiini manustamist päevadel 0, 7, 21.

Võrdlevates uuringutes leiti, et nimetatud kaebused ei esine Twinrix Adult vaktsiiniga vaktsineerimisel sagedamini kui vaktsineerimisel monovalentsete vaktsiinidega. 

Kõrvaltoimete loetelu tabel

Esinemissagedused on toodud järgmiselt: 
Väga sage:		 1/10
Sage:		 1/100 kuni< 1/10
Aeg‑ajalt:		 1/1000 kuni < 1/100
Harv:		 1/10 000 kuni < 1/1000
Väga harv:		< 1/10 000

	Organsüsteemi klass
	Esinemissagedus
	Kõrvalnähud

	Kliinilised uuringud

	Infektsioonid ja infestatsioonid
	aeg-ajalt
	ülemiste hingamisteede infektsioon

	Vere ja lümfisüsteemi häired
	harv
	lümfadenopaatia

	Ainevahetus- ja toitumishäired
	harv
	isutus

	Närvisüsteemi häired
	väga sage
	peavalu

	
	aeg-ajalt
	pearinglus

	
	harv
	hüpesteesia, paresteesia

	Vaskulaarsed häired
	harv
	hüpotensioon

	Seedetrakti häired
	sage
	seedetrakti sümptomid, kõhulahtisus, iiveldus

	
	aeg-ajalt
	oksendamine, kõhuvalu*

	Naha ja nahaaluskoe kahjustused
	harv
	lööve, kihelus

	
	väga harv
	urtikaaria

	Lihas-skeleti ja sidekoe kahjustused
	aeg-ajalt
	müalgia

	
	harv
	artralgia

	Üldised häired ja manustamiskoha reaktsioonid
	väga sage
	süstekoha valu ja punetus, väsimus

	
	sage




	süstekoha paistetus, süstekoha reaktsioon (nt verevalum, kihelus ja nahaalune hematoom), üldine halb enesetunne

	
	aeg-ajalt
	palavik ( 37,5 °C)

	
	harv
	gripitaoline haigestumine, külmavärinad

	Turuletulekujärgne järelevalve

	Twinrix'i või GlaxoSmithKline´i A-hepatiidi või B-hepatiidi monovalentsete vaktsiinide kasutamisel on teatatud järgmistest kõrvaltoimetest.

	Infektsioonid ja infestatsioonid
	meningiit

	Vere ja lümfisüsteemi häired
	trombotsütopeenia, trombotsütopeeniline purpur

	Immuunsüsteemi häired
	anafülaksia, allergilised reaktsioonid, sealhulgas anafülaktoidsed reaktsioonid ja seerumtõve taolised reaktsioonid

	Närvisüsteemi häired
	entsefaliit, entsefalopaatia, neuriit, neuropaatia, paralüüs, krambid

	Vaskulaarsed häired
	vaskuliit

	Naha ja nahaaluskoe kahjustused
	angioneurootiline turse, lame lihhen, multiformne erüteem

	Lihas-skeleti ja sidekoe kahjustused
	artriit, lihasnõrkus

	Üldised häired ja manustamiskoha reaktsioonid
	kohene valu süstekohas

	A-hepatiidi ja/või B-hepatiidi monovalentsete vaktsiinide laialdasel kasutamisel on ajalises seoses vaktsineerimisega lisaks eelnevale esinenud veel järgmisi kõrvaltoimeid.

	Närvisüsteemi häired
	hulgiskleroos, müeliit, näonärvi halvatus, polüneuriit, näiteks Guillaini-Barré sündroom (astsendeeruva paralüüsiga), optiline neuriit

	Üldised häired ja manustamiskoha reaktsioonid
	torkiv ja põletav tunne

	Uuringud
	maksaensüümide aktiivsuse muutus




* viitab laste vaktsiiniga teostatud kliinilistes uuringutes täheldatud kõrvaltoimetele. 

Võimalikest kõrvaltoimetest teatamine
Ravimi võimalikest kõrvaltoimetest on oluline teatada ka pärast ravimi müügiloa väljastamist. See võimaldab jätkuvalt hinnata ravimi kasu/riski suhet. Tervishoiutöötajatel palutakse kõigist võimalikest kõrvaltoimetest teatada riikliku teavitamissüsteemi (vt V lisa) kaudu.

4.9	Üleannustamine 

Turuletulekujärgsel vaatlusel on teatatud üleannustamise juhtudest. Üleannustamisel täheldatud kõrvaltoimed on sarnased kõrvaltoimetega, mis võivad tekkida vaktsiini tavaannuse manustamisel.


5.	FARMAKOLOOGILISED OMADUSED 

5.1 	Farmakodünaamilised omadused 

Farmakoterapeutiline grupp: hepatiidi vaktsiinid, ATC kood: J07BC20.

Twinrix Adult on kombineeritud vaktsiin, mis sisaldab puhastatud inaktiveeritud A-hepatiidi (HA) viirust ja puhastatud B-hepatiidi pinnaantigeeni (HBsAg) eraldi adsorbeerituna alumiiniumhüdroksiidile ning alumiiniumfosfaadile. HA‑viirus on paljundatud inimese MRC5 diploidrakkudel. HBsAg on toodetud valitud keskkonnas insenergeneetilisel meetodil pärmirakkude kultuurist.

Twinrix Adult vaktsiin annab immuunsuse HAV‑ ja HBV‑infektsiooni vastu, indutseerides spetsiifiliste anti‑HAV ja anti‑HBs antikehade teket. 

Kaitse A-hepatiidi ja B-hepatiidi vastu tekib 2…4 nädala pärast. Kliinilistes uuringutes on leitud spetsiifilised humoraalsed antikehad A-hepatiidi vastu ligikaudu 94% täiskasvanutest üks kuu pärast esimest annust ning 100% juhtudest üks kuu pärast kolmanda annuse manustamist (st 7 kuu möödudes esmasest annusest). B-hepatiidi vastaste spetsiifiliste humoraalsete antikehade esinemist on kirjeldatud 70% täiskasvanutest pärast esimest annust ning umbes 99% juhtudest pärast kolmandat annust.

Esmane vaktsineerimine päevadel 0, 7 ja 21 pluss neljas annus 12. kuul on kasutamiseks erandjuhtudel täiskasvanutel. Kliinilises uuringus, kus Twinrix Adult vaktsiini manustati vastavalt sellele plaanile, olid 82% ja 85% vaktsineeritutest anti‑HBV antikehade kaitsvad tiitrid saavutatud vastavalt 1 ja 5 nädalat pärast kolmandat annust (st 1 ja 2 kuud pärast esmast annust). B-hepatiidi vastase seroprotektsiooni tase suurenes 95,1%‑ni pärast 3 kuu möödumist esimese annuse manustamisest.

Anti‑HAV antikehade seropositiivsuse tase oli 100%, 99,5% ja 100% 1, 2 ja 3 kuud pärast esmast annust. Üks kuu pärast neljanda annuse manustamist täheldati kõigil vaktsineeritutel anti‑HBs antikehade kaitsvaid tiitreid ja neil olid olemas anti‑HAV antikehad.

Üle 40-aastastel isikutel läbiviidud kliinilises uuringus võrreldi Twinrix Adult 0, 1, 6. kuu vaktsineerimisskeemi järgselt tekkivat anti-HAV antikehade seropositiivsuse määra ja B-hepatiit seroprotektsiooni määra vastas õlga manustatud monovalentsete A- ja B-hepatiidi vaktsiinide seropositiivsuse ja seroprotektsiooni määraga.
B-hepatiidi seroprotektsiooni määr pärast Twinrix Adult manustamist oli 7. ja 48. kuul vastavalt 92% ja 56%, GlaxoSmithKline Biologicals monovalentse 20µg B-hepatiidi vaktsiini manustamise järgselt 80% ja 43% ning litsentseeritud monovalentse 10 µg B-hepatiidi vaktsiini manustamise järgselt 71% ja 31%. Anti HBs antikehade kontsentratsioon langes vanuse ja kehamassi indeksi suurenemisel ning oli meesisikutel madalam kui naissoost isikutel. 
Nii 7. kuul kui 48 kuul pärast Twinrix Adult vakstiini manustamist oli anti-HAV antikehade seropositiivsuse määr 97% võrreldes 99% ja 93%-ga GlaxoSmithKline Biologicals A-hepatiidi monovalentse vaktsiini manustamise järgselt ja 99% ning 97%-ga peale teiste litsentseeritud A-hepatiidi monovalentsete vaktsiinide manustamise järgselt.
Isikud said 48 kuud pärast  esmase vaktsineerimiskuuri esimest annust sama(de) vaktsiini(de) lisaannuse. Üks kuu pärast seda annust saavutati 95%-l isikutel, keda vaktsineeriti Twinrix Adult vaktsiiniga, anti-HBV antikehade seroprotektiivne tase (≥ 10 mIU/ml).

Kahes 17…43-aastastel täiskasvanutel läbi viidud pikaajalises kliinilises uuringus olid vastavalt 18 ja 25 uuritaval hinnatavad analüüsid 20 aastat pärast esmakordset vaktsineerimist Twinrix Adult vaktsiiniga, kusjuures anti-HAV seropositiivsuse määr oli vastavalt 100% ja 96% ning anti-HBs seroprotektsiooni määr vastavalt 94% ja 92%.

5.2	Farmakokineetilised omadused 

Vaktsiinide puhul ei ole farmakokineetiliste omaduste hindamine vajalik.

5.3	Prekliinilised ohutusandmed 

Üldise ohutuse mittekliinilised uuringud ei ole näidanud kahjulikku toimet inimesele.


6.	FARMATSEUTILISED ANDMED 

6.1	Abiainete loetelu 

Naatriumkloriid
Süstevesi

Adjuvandid vt lõik 2

6.2	Sobimatus 

Sobivusuuringute puudumisel ei tohi seda ravimpreparaati teiste ravimitega segada.

6.3	Kõlblikkusaeg 

3 aastat.

6.4	Säilitamise eritingimused 

Hoida külmkapis (2 C...8 C).

Mitte lasta külmuda.

Hoida originaalpakendis, valguse eest kaitstult.

6.5	Pakendi iseloomustus ja sisu 

1 ml suspensiooni süstlis (I tüüpi klaas), mis on varustatud (butüülkummist) kolviotsa ja kummist otsakattega.
[bookmark: _Hlk133407103]Süstli otsakate ja kummist kolviots on valmistatud sünteetilisest kummist.

Pakendi suurused 1, 10 ja 25, koos nõeltega või ilma.

Kõik pakendi suurused ei pruugi olla müügil.

6.6	Erihoiatused ravimi hävitamiseks ja käsitlemiseks 

Säilitamisel võib täheldada peent valget sadet ja läbipaistvat värvitut kihti selle kohal.

Vaktsiini tuleb enne kasutamist uuesti suspendeerida, mille tulemusena omandab vaktsiin ühtlase hägusa valge väljanägemise.

Vaktsiini uuesti suspendeerimine, et saada ühtlane hägune valge suspensioon

Vaktsiini tuleb uuesti suspendeerida, järgides alltoodud punkte.
1. Hoidke süstelit püstises asendis ja sulgege sõrmed selle ümber.
2. Loksutage süstelit, pöörates seda tagurpidi ja uuesti tagasi.
3. Korrake seda tegevust intensiivselt vähemalt 15 sekundi jooksul.
4. Kontrollige uuesti vaktsiini:
a. Kui vaktsiin on ühtlane hägune valge suspensioon, on see kasutamiseks valmis – see ei pea olema läbipaistev.
b. Kui vaktsiin ei ole ühtlane hägune valge suspensioon – pöörake seda tagurpidi ja uuesti tagasi veel vähemalt 15 sekundit – seejärel kontrollige uuesti.

Vaktsiini tuleb enne manustamist visuaalselt kontrollida võõrosakeste ja/või väljanägemise muutuse suhtes. Võõrosakeste ja/või muutuste täheldamisel ärge vaktsiini manustage.

[bookmark: _Hlk133394159]Juhised süstli kasutamisel pärast uuesti suspendeerimist

	[image: A picture containing antenna

Description automatically generated]Otsakate
Silinder
Kolb
Luer-lock adapter

	Hoidke kinni süstli silindrist, mitte kolvist.
Keerake vastupäeva maha süstli otsakate.

	[image: Diagram

Description automatically generated]Nõela ühendusots

	Nõela kinnitamiseks ühendage nõela ühendusots luer-lock adapteriga ja keerake veerand ringi päripäeva, kuni tunnete selle lukustumist.
Ärge tõmmake süstli kolbi silindrist välja. Kui see juhtub, ärge vaktsiini manustage.



Hävitamine
Kasutamata ravimpreparaat või jäätmematerjal tuleb hävitada vastavalt kohalikele nõuetele.


7.	MÜÜGILOA HOIDJA 

GlaxoSmithKline Biologicals s.a.
rue de l'Institut 89
B-1330 Rixensart, Belgia


8.	MÜÜGILOA NUMBER(NUMBRID) 

EU/1/96/020/001
EU/1/96/020/002
EU/1/96/020/003
EU/1/96/020/007
EU/1/96/020/008
EU/1/96/020/009


9.	ESMASE MÜÜGILOA VÄLJASTAMISE/MÜÜGILOA UUENDAMISE KUUPÄEV 

Müügiloa väljastamise kuupäev: 20. september1996
Müügiloa viimase uuendamise kuupäev: 28. august 2006


10.	TEKSTI LÄBIVAATAMISE KUUPÄEV 


Täpne teave selle ravimpreparaadi kohta on kättesaadav Euroopa Ravimiameti kodulehel http://www.ema.europa.eu.























II LISA 

A.	BIOLOOGILISTE TOIMEAINETE TOOTJA JA RAVIMIPARTII KASUTAMISEKS VABASTAMISE EEST VASTUTAV TOOTJA

B.	HANKE- JA KASUTUSTINGIMUSED VÕI PIIRANGUD

C.	MÜÜGILOA MUUD TINGIMUSED JA NÕUDED

D.	RAVIMPREPARAADI OHUTU JA EFEKTIIVSE KASUTAMISE TINGIMUSED JA PIIRANGUD



A.	BIOLOOGILISTE TOIMEAINETE TOOTJA JA RAVIMIPARTII KASUTAMISEKS VABASTAMISE EEST VASTUTAV TOOTJA 

Bioloogiliste toimeainete tootja nimi ja aadress


GlaxoSmithKline Biologicals s.a.
Parc de la Noire Epine 
Avenue Fleming 20 
1300 Wavre
Belgia

Ravimipartii kasutamiseks vabastamise eest vastutava tootja nimi ja aadress

GlaxoSmithKline Biologicals s.a.
Rue de l’Institut 89,
1330 Rixensart
Belgia


B.	HANKE- JA KASUTUSTINGIMUSED VÕI PIIRANGUD 

Retseptiravim.

· Ravimipartii ametlik kasutamiseks vabastamine

Vastavalt direktiivi 2001/83/EÜ artiklile 114 toimub ravimipartii ametlik kasutamiseks vabastamine riikliku laboratooriumi või selleks eesmärgiks määratud laboratooriumi poolt.


C.	MÜÜGILOA MUUD TINGIMUSED JA NÕUDED 

· Perioodilised ohutusaruanded

Nõuded asjaomase ravimi perioodiliste ohutusaruannete esitamiseks on sätestatud direktiivi 2001/83/EÜ artikli 107c punkti 7 kohaselt liidu kontrollpäevade loetelus (EURD loetelu) ja iga hilisem uuendus avaldatakse Euroopa ravimite veebiportaalis.


D.	RAVIMPREPARAADI OHUTU JA EFEKTIIVSE KASUTAMISE TINGIMUSED JA PIIRANGUD 

· Riskijuhtimiskava

Ei kohaldata.



























III LISA 

PAKENDI MÄRGISTUS JA INFOLEHT 























A. PAKENDI MÄRGISTUS 


VÄLISPAKENDIL PEAVAD OLEMA JÄRGMISED ANDMED
1 SÜSTEL NÕELATA 
10 SÜSTELIT NÕELATA 
25 SÜSTELIT NÕELATA 
1 SÜSTEL 1 NÕELAGA
10 SÜSTELIT 10 NÕELAGA
25 SÜSTELIT 25 NÕELAGA


1.	RAVIMPREPARAADI NIMETUS

Twinrix Adult – süstesuspensioon süstelis
A-hepatiit (inaktiveeritud) ja B-hepatiit (rDNA) vaktsiin (HAB), (adsorbeeritud)


2.	TOIMEAINE(TE) SISALDUS 

1 annus (1 ml):
A-hepatiit viirus (inaktiveeritud) 1,2 								720 ELISA ühikut
B-hepatiit viiruse pinnaantigeen 3,4	20 mikrogrammi

1Produtseeritud inimese diploidsetel rakkudel (MRC-5)
2Adsorbeeritud alumiiniumhüdroksiidile, hüdreeritud	0,05 milligrammi Al3+
3Produtseeritud rekombinantse DNA tehnoloogia abil pärmirakkude kultuuril (Saccharomyces cerevisiae)
4Adsorbeeritud alumiiniumfosfaadile	0,4 milligrammi Al3+


3.	ABIAINED 

Naatriumkloriid
Süstevesi


4.	RAVIMVORM JA PAKENDI SUURUS

Süstesuspensioon süstelis

1 süstel
1 annus (1 ml)

10 süstelit
10 x 1 annus (1 ml)

25 süstelit
25 x 1 annus (1 ml)

1 süstel + 1 nõel
1 annus (1 ml)

10 süstelit + 10 nõela
10 x 1 annus (1 ml)

25 süstelit + 25 nõela
25 x 1 annus (1 ml)


5.	MANUSTAMISVIIS JA -TEE

Enne ravimi kasutamist lugege pakendi infolehte
Intramuskulaarne
Enne kasutamist loksutada


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas.


7.	TEISED ERIHOIATUSED (VAJADUSEL)


8.	KÕLBLIKKUSAEG

Kõlblik kuni: {KK/AAAA}


9.	SÄILITAMISE ERITINGIMUSED 

Hoida külmkapis
Mitte lasta külmuda
Hoida originaalpakendis, valguse eest kaitstult.


10.	ERINÕUDED KASUTAMATA JÄÄNUD RAVIMI VÕI JÄÄTMEMATERJALI HÄVITAMISEKS (VAJADUSEL), VASTAVALT RAVIMPREPARAADILE ESITATUD NÕUETELE


11.	MÜÜGILOA HOIDJA NIMI JA AADRESS

GlaxoSmithKline Biologicals s.a.
Rue de l’Institut 89
B-1330 Rixensart, Belgia


12.	MÜÜGILOA NUMBER(NUMBRID)

EU/1/96/020/001 – 1 süstel ilma nõelata
EU/1/96/020/002 – 10 süstelit ilma nõelteta
EU/1/96/020/003 – 25 süstelit ilma nõelteta
EU/1/96/020/007 – 1 süstel 1 nõelaga
EU/1/96/020/008 – 10 süstelit 10 nõelaga
EU/1/96/020/009 – 25 süstelit 25 nõelaga




13.	PARTII NUMBER

Partii nr:


14.	RAVIMI VÄLJASTAMISTINGIMUSED 


15.	KASUTUSJUHEND


16.	INFORMATSIOON BRAILLE' KIRJAS (PUNKTKIRJAS)

Põhjendus Braille ärajätmiseks heakskiidetud.


17.	AINULAADNE IDENTIFIKAATOR – 2D-vöötkood 

Lisatud on 2D-vöötkood, mis sisaldab ainulaadset identifikaatorit.


18.	AINULAADNE IDENTIFIKAATOR – INIMLOETAVAD ANDMED 

PC
SN
NN





MINIMAALSED NÕUDED, MIS PEAVAD OLEMA VÄIKESEL VAHETUL SISEPAKENDIL


1.	RAVIMPREPARAADI NIMETUS JA MANUSTAMISTEE(D)

Twinrix Adult, süstesuspensioon
HAB vakstiin
i.m.


2.	MANUSTAMISVIIS


3.	KÕLBLIKKUSAEG

Kõlblik kuni:


4.	PARTII NUMBER

Partii nr:


5.	PAKENDI SISU KAALU, MAHU VÕI ÜHIKUTE JÄRGI

1 annus (1 ml)


6.	MUU























B. PAKENDI INFOLEHT 

Pakendi infoleht: teave kasutajale 

Twinrix Adult, süstesuspensioon süstelis
Hepatiit A (inaktiveeritud) ja hepatiit B (rDNA) vaktsiin (HAB), (adsorbeeritud)

Enne vaktsineerimist lugege hoolikalt infolehte, sest siin on teile vajalikku teavet.
· Hoidke infoleht alles, et seda vajadusel uuesti lugeda.
· Kui teil on lisaküsimusi, pidage palun nõu oma arsti või apteekriga.
· Vaktsiin on välja kirjutatud üksnes teile. Ärge andke seda kellelegi teisele. 
· Kui teil tekib ükskõik milline kõrvaltoime, pidage nõu oma arsti või apteekriga. Kõrvaltoime võib olla ka selline, mida selles infolehes ei ole nimetatud. Vt lõik 4.

Infolehe sisukord: 
1.	Mis ravim on Twinrix Adult ja milleks seda kasutatakse
2.	Mida on vaja teada enne Twinrix Adult’i manustamist
3.	Kuidas Twinrix Adult’i manustatakse
4.	Võimalikud kõrvaltoimed
5	Kuidas Twinrix Adult’i säilitada
6.	Pakendi sisu ja muu teave


1.	Mis ravim on Twinrix Adult ja milleks seda kasutatakse 

Twinrix Adult on vaktsiin, mida kasutatakse täiskasvanutel ja noorukitel alates 16. eluaastast, et ära hoida kahte haigust: A-hepatiiti ja B-hepatiiti. Vaktsiini toimel toodab organism antikehi nende haiguste vastu.

· A-hepatiit. A-hepatiit on nakkushaigus, mis võib kahjustada maksa. Seda haigust põhjustab A-hepatiidi viirus. A-hepatiidi viirus võib kanduda inimeselt inimesele söögi ja joogiga või reoveega saastunud vees ujudes. A-hepatiidi sümptomid avalduvad 3...6 nädalat pärast viirusega kokkupuudet. Nendeks on iiveldus, palavik ja valud. Mõne päeva möödudes võivad silmad ja nahk muutuda kollakaks (ikterus ehk kollasus). Sümptomite raskus ja tüüp võib olla erinev. Väikestel lastel ei pruugi tekkida kollasust. Enamik inimesi paraneb täielikult, kuid haigus on tavaliselt piisavalt raske ja kestab vähemalt kuu aega.

· B-hepatiit. B-hepatiiti põhjustab B-hepatiidi viirus. See põhjustab maksa turset (põletikku). Viirust leidub nakatunud inimeste kehavedelikes (veres, spermas, tupeeritises või süljes).

Vaktsineerimine on parim kaitse nende haiguste vastu. Ükski vaktsiini komponent ei ole nakkusohtlik.


2.	Mida on vaja teada enne Twinrix Adult’i saamist 

Ärge kasutage vaktsiini Twinrix Adult: 

· kui te olete allergiline:
-	toimeainete või selle ravimi mis tahes koostisosade (loetletud lõigus 6) suhtes;
-	neomütsiini suhtes. 
Allergilise reaktsiooni nähtudeks võivad olla sügelev nahalööve, õhupuudus ja näo või keele turse;
· kui teil on kunagi tekkinud allergiline reaktsioon mõne A-hepatiidi või B-hepatiidi vaktsiini suhtes.
· kui teil esineb kõrge palavikuga (üle 38 C) kulgev raske infektsioon. Kerge infektsioon (nt külmetushaigus) ei tohiks olla probleem, kuid pidage esmalt nõu oma arstiga.

Hoiatused ja ettevaatusabinõud
Enne Twinrix Adult'i manustamist pidage nõu oma arsti või apteekriga, kui:
· teil tekkisid terviseprobleemid pärast vaktsiini eelmist manustamist.
· teil on mõne haiguse või ravi tõttu vähenenud immuunsüsteemi kaitsevõime.
· teil tekivad kergesti verejooksud või verevalumid.

Minestamine võib tekkida (peamiselt noorukitel) pärast nõelatorget või isegi enne seda. Rääkige oma arstile või medõele, kui te olete mõne varasema süsti korral minestanud.

Rasvunud indiviididel on täheldatud vähest reageerimist vaktsiinile, mille tagajärjena ei pruugi inimene A-hepatiidi vastast kaitset saavutada. Puudulikku vastust vaktsiini manustamisele, mille tulemusena ei pruugi kujuneda kaitset B-hepatiidi vastu, on täheldatud vanematel inimestel, rohkem meestel kui naistel, suitsetajatel, ülekaalulistel inimestel ning pikaajalisi haigusi põdevatel või teatud tüüpi ravimeid saavatel inimestel. Pärast vaktsinatsioonikuuri lõppu võib arst määrata teile vereanalüüsi, et kontrollida, kas teil on kujunenud piisav immuunvastus. Kui ei ole, võib arst soovitada lisaannuste manustamist.

Muud ravimid ja Twinrix Adult
Teatage oma arstile või apteekrile, kui te kasutate, olete hiljuti kasutanud ravimeid või kavatsete kasutada mis tahes muid ravimeid. 

Rasedus ja imetamine
Kui te olete rase, imetate või arvate end olevat rase või kavatsete rasestuda, pidage enne selle vaktsiini kasutamist nõu oma arsti või apteekriga.
Ei ole teada, kas Twinrix Adult eritub rinnapiima; vaktsiin ei tohiks siiski põhjustada probleeme rinnapiimatoidul imikutel.

Twinrix Adult sisaldab neomütsiini ja naatriumi
Palun informeerige oma arsti, kui te olete allergiline antibiootikumi neomütsiini suhtes.
See ravim sisaldab vähem kui 1 mmol (23 mg) naatriumi annuses, see tähendab põhimõtteliselt „naatriumivaba“


3.	Kuidas Twinrix Adult’i manustatakse 

Te saate 6 kuu jooksul kokku kolm süsti. Iga süst manustatakse eraldi visiidil. Esimene annus manustatakse valitud kuupäeval. Ülejäänud kaks annust manustatakse üks kuu ja kuus kuud pärast esimest annust.

· Esimene annus:	valitud kuupäeval
· Teine annus:		1 kuu hiljem
· Kolmas annus:		6 kuud pärast esimest annust 

Twinrix Adult vaktsiini võib manustada ka kokku kolme annusena 1 kuu jooksul. Sellist vaktsineerimisplaani võib kasutada ainult täiskasvanutel, kes vajavad kiiret kaitset (nt enne reisile minekut). Esimene annus manustatakse valitud kuupäeval. Ülejäänud 2 annust manustatakse 7 päeva ja 21 päeva pärast esimest annust. Neljas annus soovitatakse manustada 12 kuu möödudes.

· Esimene annus:	valitud kuupäeval
· Teine annus:		7 päeva hiljem
· Kolmas annus:		21 päeva pärast esimest annust 
· Neljas annus:		12 kuud pärast esimest annust

Arst annab nõu lisaannuste võimaliku vajaduse ja tulevase korduva vaktsineerimise kohta. 

Nagu on kirjeldatud lõigus 2, esineb puudulikku vastust vaktsiini manustamisele, mille tulemusena ei pruugi kujuneda kaitset B-hepatiidi vastu, sagedamini vanematel inimestel, rohkem meestel kui naistel, suitsetajatel, ülekaalulistel inimestel ning pikaajalisi haigusi põdevatel või teatud tüüpi ravimeid saavatel inimestel. Pärast vaktsinatsioonikuuri lõppu võib arst määrata teile vereanalüüsi, et kontrollida, kas teil on kujunenud piisav immuunvastus. Kui ei ole, võib arst soovitada lisaannuste manustamist.

Kui teil jääb määratud süst vahele, pidage nõu arstiga ja leppige kokku uus visiidiaeg.

Veenduge, et saate kolmest süstist koosneva täieliku vaktsinatsioonikuuri. Vastasel korral ei pruugi kaitse olla täielik.

Arst süstib Twinrix Adult vaktsiini õlavarre lihasesse.

Vaktsiini ei tohi manustada (sügavale) naha sisse või tuharalihasesse, kuna sellisel juhul võib kujuneda nõrgem kaitse.

Vaktsiini ei tohi kunagi manustada veeni.

Kui teil on lisaküsimusi selle vaktsiini kasutamise kohta, pidage nõu oma arsti või apteekriga.


4.	Võimalikud kõrvaltoimed 

Nagu kõik vaktsiinid, võib ka see vaktsiin põhjustada kõrvaltoimeid, kuigi kõigil neid ei teki.

Võimalikud kõrvaltoimed:

Väga sage (need kõrvaltoimed võivad esineda ühel juhul 10 või rohkema vaktsiiniannuse kohta): peavalu, süstekoha valu ja punetus, väsimus.

Sage (need kõrvaltoimed võivad esineda kuni ühel juhul 10 vaktsiiniannuse kohta): kõhulahtisus, iiveldus, süstekoha turse, verevalumid või sügelus, üldine halb enesetunne.

Aeg-ajalt (need kõrvaltoimed võivad esineda kuni ühel juhul 100 vaktsiiniannuse kohta): pearinglus, oksendamine, kõhuvalu, lihasevalu, ülemiste hingamisteede infektsioon, palavik 37,5°C või kõrgem.

Harv (need kõrvaltoimed võivad esineda kuni ühel juhul 1000 vaktsiiniannuse kohta): kaela, kaenlaaluste või kubeme lümfisõlmede turse (lümfadenopaatia), naha valu- või puutetundlikkuse vähenemine (hüpesteesia), surisemistunne (paresteesia), lööve, sügelus, liigesevalu, söögiisu kadumine, vererõhu langus, gripitaolised sümptomid, nagu kõrge palavik, kurguvalu, nohu, köha ja külmavärinad.

Väga harv (need kõrvaltoimed võivad esineda kuni ühel juhul 10 000 vaktsiiniannuse kohta):
Kõrvaltoimed, mis esinesid väga harva kliiniliste uuringute jooksul, vaktsiini rutiinsel kasutamisel või  monovalentsete A-hepatiidi ja B-hepatiidi vaktsiinide kasutamisel: kergemini tekkivad verejooksud või verevalumid teatud tüüpi vererakkude (trombotsüütide ehk vereliistakute) vähesuse tõttu, lillad või punakaspruunid täpid nahal (trombotsütopeeniline purpur), ajuturse või ajupõletik (entsefaliit), aju degeneratiivsed haigused (entsefalopaatia), närvipõletik (neuriit), jalgade ja käte tuimus või nõrkus (neuropaatia), halvatus, tõmblused või krambid, näo, suu või neelu turse (angioneurootiline turse), lillakas või punakas nahapinnast kõrgem lööve (lame lihhen), raskekujuline nahalööve (multiformne erüteem), nõgeslööve, liigeste turse, lihasnõrkus, ajukelmete põletik, mis võib põhjustada tugevat peavalu, kuklakangestust ja  silmade valguskartlikkust, veresoonte põletik (vaskuliit), kõrvalekalded maksafunktsiooni testides, polüskleroos, seljaaju turse (müeliit), silmalau allavaje ja ühe näopoole lihaste lõtvus (näonärvi halvatus), ajutine närvipõletik, mis põhjustab jäsemete valu, nõrkust ja halvatust ning mis võib süveneda, haarates ka nägu ja rindkere (Guillain-Barré sündroom), nägemisnärvi kahjustus (optiline neuriit), kohene valu süstekohas, torkiv ja põletav tunne.
Raskekujulised allergilised reaktsioonid (anafülaksia, anafülaktoidsed reaktsioonid ja seerumtõve taolised reaktsioonid) võivad samuti tekkida väga harva (kuni ühel juhul 10 000 vaktsiiniannuse kohta). 
Raskekujulisele allergilisele reaktsioonile võivad viidata sügelev või villiline lööve, silmade ja näo turse, hingamis- või neelamisraskused, järsk vererõhu langus ja teadvuse kadu. Sellised reaktsioonid võivad tekkida enne arsti kabinetist lahkumist. Juhul kui teil tekib mõni nimetatud kõrvaltoimetest, kontakteeruge koheselt oma arstiga. 

Kõrvaltoimetest teavitamine
Kui teil tekib ükskõik milline kõrvaltoime, pidage nõu oma arsti või apteekriga. Kõrvaltoime võib olla ka selline, mida selles infolehes ei ole nimetatud. Kõrvaltoimetest võite ka ise teavitada riikliku teavitussüsteemi, mis on loetletud V lisas, kaudu. Teavitades aitate saada rohkem infot ravimi ohutusest.


5.	Kuidas Twinrix Adult’i säilitada 

Hoidke seda ravimit laste eest varjatud ja kättesaamatus kohas.

Ärge kasutage Twinrix Adult'i pärast kõlblikkusaega, mis on märgitud sildil. Kõlblikkusaeg viitab kuu viimasele päevale.

Hoida külmkapis (2C...8C).
Hoida originaalpakendis, valguse eest kaitstult.
Mitte lasta külmuda. Külmumisel vaktsiin hävib.

Ärge visake ravimeid kanalisatsiooni ega olmejäätmete hulka. Küsige oma apteekrilt, kuidas visata ära ravimeid, mida te enam ei kasuta. Need meetmed aitavad kaitsta keskkonda.


6.	Pakendi sisu ja muu teave 

Mida Twinrix Adult sisaldab:

-	Toimeained on:
A-hepatiit viirus (inaktiveeritud) 1,2 						720 ELISA ühikut
B-hepatiit viiruse pinnaantigeen 3,4						20 mikrogrammi

1Produtseeritud inimese diploidsetel rakkudel (MRC-5)
2Adsorbeeritud alumiiniumhüdroksiidile, hüdreeritud	0,05 milligrammi Al3+
3Produtseeritud rekombinantse DNA tehnoloogia abil pärmirakkude kultuuril (Saccharomyces cerevisiae)
4Adsorbeeritud alumiiniumfosfaadile	0,4 milligrammi Al3+

-	Abiained Twinrix Adult'is on: naatriumkloriid, süstevesi.

Kuidas Twinrix Adult välja näeb ja pakendi sisu

Süstesuspensioon.

Twinrix Adult on valge, kergelt piimjas vedelik.

Twinrix Adult on saadaval üheannuselises süstlis, koos eraldi nõeltega või ilma; pakendi suurused on 1, 10 ja 25.

Kõik pakendi suurused ei pruugi olla müügil.

Müügiloa hoidja ja tootja

GlaxoSmithKline Biologicals s.a.
Rue de l’Institut 89
B‑1330 Rixensart
Belgia

Lisaküsimuste tekkimisel selle ravimi kohta pöörduge palun müügiloa hoidja kohaliku esindaja poole.

	België/Belgique/Belgien
GlaxoSmithKline Pharmaceuticals SA/NVGlaxoSmithKline Pharmaceuticals s.a./n.v.
Tél/Tel: + 32 10 85 52 00Tél/Tel: + 32 (0)10 85 52 00

	Lietuva
GlaxoSmithKline Biologicals SA
Tel. +370 80000334Tel: +370 80000334

	България
GlaxoSmithKline Biologicals SA
Тел.: +359 80018205
	Luxembourg/Luxemburg
GlaxoSmithKline Pharmaceuticals SA/NVGlaxoSmithKline Pharmaceuticals s.a./n.v.
Belgique/Belgien
Tél/Tel: + 32 10 85 52 00Tél/Tel: + 32 (0)10 85 52 00


	Česká republika
GlaxoSmithKline s.r.o.
Tel: + 420 2 22 00 11 11Tel: + 420 222 001 111
cz.info@gsk.com

	Magyarország
GlaxoSmithKline Biologicals SA
Tel.: +36 80088309


	Danmark
GlaxoSmithKline Pharma A/S
Tlf: + 45 36 35 91 00Tlf.: + 45 36 35 91 00
dk-info@gsk.com

	Malta
GlaxoSmithKline Biologicals SA 
Tel: +356 80065004


	Deutschland
GlaxoSmithKline GmbH & Co. KG
Tel: + 49 (0)89 360448701Tel: +49 (0)89 36044 8701
produkt.info@gsk.com

	Nederland
GlaxoSmithKline BV
Tel: + 31 (0)33 2081100


	Eesti
GlaxoSmithKline Biologicals SA
Tel: +372 8002640
	Norge
GlaxoSmithKline AS
Tlf: + 47 22 70 20 00


	Ελλάδα
GlaxoSmithKline Μονοπρόσωπη A.E.B.E.
Tηλ: + 30 210 68 82 100

	Österreich
GlaxoSmithKline Pharma GmbH
Tel: + 43 (0)1 970750
at.info@gsk.com 


	España
GlaxoSmithKline, S.A.
Tel: + 34 900 202 700
es-ci@gsk.com 

	Polska
GSK Services Sp. z o.o.
Tel.: + 48 (22) 576 9000


	France
Laboratoire GlaxoSmithKline
Tél: + 33 (0) 1 39 17 84 44
diam@gsk.com


Hrvatska
GlaxoSmithKline Biologicals SA
Tel.: +385 800787089Tel: +385 800787089

	Portugal
Smith Kline & French Portuguesa - Produtos Farmacêuticos, Lda.
Tel: + 351 21 412 95 00
FI.PT@gsk.com

România
GlaxoSmithKline Biologicals SA
Tel: +40 800672524


	Ireland
GlaxoSmithKline (Ireland) Ltd
Tel: + 353 (0)1 495 5000

	Slovenija
GlaxoSmithKline Biologicals SA
Tel: +386 80688869


	Ísland
Vistor hf.Vistor ehf. 
Sími: +354 535 7000 

	Slovenská republika
GlaxoSmithKline Biologicals SA
Tel.: +421 800500589Tel: +421 800500589

	Italia
GlaxoSmithKline S.p.A.
Tel: + 39 (0)45 7741111

	Suomi/Finland
GlaxoSmithKline Oy
Puh/Tel: + 358 10 30 30 30


	Κύπρος
GlaxoSmithKline Biologicals SA
Τηλ: +357 80070017

	Sverige
GlaxoSmithKline AB
Tel: + 46 (0)8 638 93 00
info.produkt@gsk.com


	Latvija
GlaxoSmithKline Biologicals SA
Tel: +371 80205045
	United Kingdom (Northern Ireland)
GlaxoSmithKline Biologicals SA
Tel: +44(0)800 221441
customercontactuk@gsk.com


	
	



Infoleht on viimati uuendatud 

Muud teabeallikad

Täpsem teave selle ravimi kohta on kättesaadav Euroopa Ravimiameti kodulehel:Täpsem teave selle ravimi kohta on kättesaadav Euroopa Ravimiameti kodulehel: https://www.ema.europa.eu
http://www.ema.europa.eu.

-------------------------------------------------------------------------------------------------------------------------------

Järgmine teave on ainult tervishoiutöötajatele:

Säilitamisel võib täheldada peent valget sadet ja läbipaistvat värvitut kihti selle kohal.

Vaktsiini tuleb enne kasutamist uuesti suspendeerida, mille tulemusena omandab vaktsiin ühtlase hägusa valge väljanägemise.

Vaktsiini uuesti suspendeerimine, et saada ühtlane hägune valge suspensioon

Vaktsiini tuleb uuesti suspendeerida, järgides alltoodud punkte.
1.   Hoidke süstelit püstises asendis ja sulgege sõrmed selle ümber.
2. Loksutage süstelit, pöörates seda tagurpidi ja uuesti tagasi.
3. Korrake seda tegevust intensiivselt vähemalt 15 sekundi jooksul.
4. Kontrollige uuesti vaktsiini:
a. Kui vaktsiin on ühtlane hägune valge suspensioon, on see kasutamiseks valmis – see ei pea olema läbipaistev.
b. Kui vaktsiin ei ole ühtlane hägune valge suspensioon – pöörake seda tagurpidi ja uuesti tagasi veel vähemalt 15 sekundit – seejärel kontrollige uuesti.

Vaktsiini tuleb enne manustamist visuaalselt kontrollida võõrosakeste ja/või väljanägemise muutuse suhtes. Võõrosakeste ja/või muutuste täheldamisel ärge vaktsiini manustage.

Juhised süstli kasutamisel pärast uuesti suspendeerimist

	[image: A picture containing antenna

Description automatically generated]Otsakate
Silinder
Kolb
Luer-lock adapter

	Hoidke kinni süstli silindrist, mitte kolvist.
Keerake vastupäeva maha süstli otsakate.

	[image: Diagram

Description automatically generated]Nõela ühendusots

	Nõela kinnitamiseks ühendage nõela ühendusots luer-lock adapteriga ja keerake veerand ringi päripäeva, kuni tunnete selle lukustumist.
Ärge tõmmake süstli kolbi silindrist välja. Kui see juhtub, ärge vaktsiini manustage.



Hävitamine
Kasutamata ravimpreparaat või jäätmematerjal tuleb hävitada vastavalt kohalikele nõuetele.

